Suomen Ampumaurheiluliitto

Liittohallitus

**YLIMÄÄRÄINEN LIITTOKOKOUS**

Me allekirjoittaneet jäsenyhdistykset vaadimme järjestettävän SAL:n ylimääräisen liittokokouksen~~,~~ SAL:n toimintasääntöjen (14§) mukaisesti. Kokous tulee järjestää etäyhteysmahdollisuudella siten, että jokaisella jäsenyhdistyksellä on mahdollisuus osallistua ja äänestää kokouksessa.

Käsiteltävä aihe:

**Aluetoiminta ja sen järjestäminen tulevaisuudessa**

**Suomen Ampumaurheiluliiton suuri organisaatiomuutos tai laajamittainen toiminnallinen muutos edellyttää perusteellista valmistelutyötä, missä ennakkoon selvitetään toimintaan ja talouteen vaikuttavat eri osa-alueet sekä eri toimijoiden tehtävät. Keskeisessä roolissa ovat tehtävät, joista SAL:n alueorganisaatio on perinteisesti vastannut, sekä kuinka ja kenen toimesta ne jatkossa toteutetaan kustannustehokkaasti.**

Perustelu:

Liittokokouksessa 2024 päätettyä aluetoiminnan keskitettyä mallia ei valmisteltu aikaisemman, vuoden 2022 liittokokouksen päätöksen mukaisesti, vaan esitys tuotiin jäsenyhdistysten päätettäväksi vajavaisten ja osin jopa puutteellisten tietojen perusteella.

Liittokokouksessa 30.10.2022 päätettiin aluetoiminnasta seuraavaa:

Pöytäkirjan kohta 11§,

Aluetoiminnan päätös: **Jatketaan aluetoiminnan tulevaisuuden selvitystä ja selvitetään vaihtoehtojen kustannusvaikutukset.**

Liittohallitus aloitti tämän päätöksen mukaisesti asian valmistelun, sekä määritti valmisteluvastuut. Valmistelu liittohallituksessa näyttää kuitenkin jostain syystä keskeytyneen talvella 2023.

Näin ollen vuoden 2024 liittokokoukseen tuotiin pääosin samat esitysdiat kuin oli vuoden 2022 liittokokouksessa, ilman uusia tietoja ja esityksiä muutoksen vaikutuksesta toimintaan sekä talouteen. Tämän takia näyttää siltä, ettei hallitus ollut tehnyt juurikaan mitään vuoden 2022 liittokokouksen päätöksen edellyttämällä tavalla.

Jäsenyhdistykset pyysivät selvitystä liittokokouksessa 2024 esitettyjen eri toimintavaihtoehtojen kustannusvaikutuksia, mutta ilmeni, ettei niitä ollut tehty~~,~~ vastoin vuoden 2022 liittokokouspäätöstä. Jäsenyhdistykset esittivät myös asian käsittelyn siirtämistä uudelleen valmisteluun, jotta päätöksiä tehtäessä tiedettäisiin eri toimintavaihtoehtojen vahvuudet ja heikkoudet sekä niiden kustannusvaikutukset, toteuttamistavat ja -mallit. Jäsenyhdistyksille vastattiin, että emme tee sellaista valmistelutyötä, millä ei ole varmaa läpimenoa. Tällainen kommentti on hyvin arveluttava liittohallitukselta tai SAL:n toimistolta, joiden tehtävänä on toimia liittokokouksen tekemien päätöksien mukaisesti eikä sanella tai rajoittaa liittokokouksen toimivaltaa. Jäsenyhdistysten esityksestä huolimatta asian käsittelyä vietiin voimakkaasti eteenpäin liittokokouksessa, aina päätökseen saakka. Sinänsä liittokokous teki päätöksen SAL:n toimintasääntöjen mukaisesti, mutta puutteellisella ja virheellisellä valmistelulla voidaan katsoa olleen merkittävä vaikutus äänestystulokseen, jonka vuoksi asia on käsiteltävä uudelleen.

Ylimääräisessä liittokokouksessa tulee esittää ainakin seuraavat asiakokonaisuudet;

* alueiden tehtävät nyt ja jatkossa vertailtuna eri toimintatapavaihtoehdoissa
  + vertailussa tulee esittää tehtävän hoitaja (ei esim SAL:n toimisto hoitaa)
  + liittovaltuustoedustajien valintamenettely
* esitettävä hallituksella olevat tiedot alueiden aiemmista esityksistä tai tarvittaessa selvitettävä nykyistä käsitystä aluetoiminnan järjestelyistä jatkossa
  + millä mallilla halutaan jatkaa
  + halutaanko aluerajojen muutoksia
  + halutaanko joku alue lakkauttaa
  + jotain muuta
* miten alueiden mahdollisesti muuttuvat tehtävät vaikuttavat muiden SAL:n toimielimien (ml jäsenyhdistykset) tehtäviin ja toimintaan
* toteuttamistapavaihtoehtojen vertailu: mitä hyvää, mitä huonoa
  + nykyinen aluejaostojohtoinen malli
  + mukautettu malli alueiden tehtäviä muutettuna
  + mukautettu malli aluemääriä muutettuna
  + keskitetty valtakunnallinen malli
  + joku muu esille noussut vaihtoehto
* kustannusten arviointi eri vaihtoehdoilla
  + vertailussa oltava mukana palkatun henkilöstön palkkauskustannusten prosentuaalinen osuus
  + päivärahat, matkustuskustannukset ml palkatun henkilöstön autokustannusosuudet, erityisesti jos uusi järjestelmä edellyttää lisähenkilöstön palkkaamiseen
  + vapaaehtoistyön työmäärä ja laskennalliset kustannukset ja hyödyt
  + vapaaehtoistyön muut kustannukset
  + AM-kilpailutoiminnan kustannukset
  + kokouskustannukset
  + tuomarikoulutuskustannukset
  + nuorten leiri- ja tukistipendit
  + muut mahdolliset kustannukset
* kokonaiskustannusvertailu nykyiseen aluemalliin verrattuna
  + nykyiseen aluetoimintajohtoiseen malliin on budjetoitu vuosittain noin 25 000 euroa, mutta viime vuosina käytetty kuitenkin vain noin +/-15 000 euroa.

Vasta saatujen toiminnallisten selvitysten ja kustannustietojen perusteella voidaan päättää, mikä on SAL:n toiminnan ja talouden kannalta toteuttamiskelpoisin vaihtoehto.

1. Keskitetty malli
2. Nykyinen aluejaosto johtoinen aluemalli
3. Uudistunut tehtävien tai alueiden koon mukaan tehty aluemalli
4. Jokin muu hyvä ja toteuttamiskelpoinen vaihtoehto.

Päiväys 25.3.2025

Ala-Satakunnan Ampujat  
Asikkalan Ampumaseura  
Härmän Seudun Ampujat  
Hämeenlinnan Ampumaseura  
Ilmajoen Ampujat  
Isojoen Urheilijat  
Isonkyrön Metsästys- ja Ampumaseura  
Jalasjärven Ampujat  
Kaakkois-Suomen Haulikkoampujat  
Kalajoen Metsästysyhdistys  
Kankaanpään Ampumaurheilijat  
Karttulan Ampujat  
Kauhavan Ampujat  
Kauhajoen Ampujat  
Keuruun Seudun Ampujat  
Kokemäen Kerhoampujat   
Kokkolan Metsästys- ja Ampumaseura  
Kuopion Ampuma- ja Metsästysseura  
Kuortaneen Kunto  
Kuusankosken Ampujat  
Kurikan Ampujat  
Lapin Ampujat

Lappajärven Ampujat  
Lapuan Seudun Ampujat  
Laukojat-75  
Luumäen Ampujat  
Merikarvian Seudun Ampujat  
Mikkelin Ampujat  
Myllykosken Ampujat  
Nivalan Urheilijat  
Nokian Seudun Ampujat  
Pieksämäen Seudun Ampujat  
Pielisen Ampujat  
Satakunnan Ampujat  
Siilinjärven Luotiampujat  
Suomen Metsästysyhdistys  
Suonenjoen Metsästys- ja Ampumaseura  
Säkylän Seudun Ampujat  
Tornion Seudun Ampujat  
Turun Seudun Ampujat  
Vakka Suomen Ampujat  
Varkauden Ampujat  
Ylivieskan Kuula  
Ähtärin Seudun Ampujat